จากการที่ทางสำนักงานคณะกรรมการกำกับและส่งเสริมการประกอบธุรกิจประกันภัย
(คปภ.)ได้กำหนดแนวทางการติดตามและกำกับฐานะการเงินและการดำเนินงานของบริษัทประกันภัย
โดยใช้ทั้งเกณฑ์เชิงปริมาณและเกณฑ์เชิงคุณภาพ
สำหรับอัตราส่วนเบี้ยค้างรับราคาประเมินต่อเบี้ยค้างรับราคาบัญชีซึ่งเป็นอัตราส่วนอันหนึ่งของเกณฑ์เชิงปริมาณที่ใช้ประเมินความเสี่ยงด้านสภาพคล่องจากการที่บริษัทไม่สามารถจัดเก็บเบี้ยได้
โดยค่ามาตรฐานของอัตราส่วนนี้ต้องไม่ต่ำกว่าอัตราร้อยละ 75 ณ สิ้นปี 2554
อัตราส่วนดังกล่าวมีอัตราร้อยละ 91.10

3. ลักษณะการประกอบธุรกิจ

(1) ประวัติความเป็นมา การเปลี่ยนแปลงและพัฒนาการที่สำคัญ

บริษัทศรีอยุธยา แคปปิตอล จำกัด (มหาชน) เดิมชื่อ บริษัทศรีอยุธยา ประกันภัย จำกัด (มหาชน)
ซึ่งเป็นบริษัทประกันภัยชั้นนำของประเทศ ถือกำเนิดขึ้นเมื่อวันที่ 7 ตุลาคม 2493 ด้วยทุนจดทะเบียน
2 ล้านบาท เพื่อดำเนินธุรกิจรับประกันวินาศภัยทุกประเภท ได้แก่ การประกันอัคคีภัย
การประกันภัยทางทะเลและขนส่ง การประกันภัยเบ็ดเตล็ด และการประกันภัยรถยนต์

สำนักงานใหญ่ของบริษัทตั้งอยู่ที่ ชั้น 7 อาคารเพลินจิตทาวเวอร์ เลขที่ 898 ถนนเพลินจิต
แขวงลุมพินี เขตปทุมวัน กรุงเทพมหานคร 10330 โทรศัพท์ (662) 263-0335 โทรสาร (662)
263-0589 Website : www.ayud.co.th E-mail : info@ayud.co.th

ปัจจุบันบริษัทมีทุนทะเบียนจำนวน 500 ล้านบาท ชำระแล้ว 250 ล้านบาท
เป็นบริษัทมหาชนจำกัดซึ่งจดทะเบียนในตลาดหลักทรัพย์แห่งประเทศไทย

ตลอดระยะเวลากว่า 63 ปีที่รับใช้สังคมไทย
บริษัทได้ยึดมั่นนโยบายในการทำธุรกิจด้วยความระมัดระวังเพื่อสร้างความมั่นคง
และเน้นการเพิ่มประสิทธิภาพการบริการให้แก่ลูกค้า โดยยึดหลัก ความซื่อสัตย์ ยุติธรรม และจริงใจ
ดังจะเห็นได้จากรางวัลที่บริษัทได้รับดังต่อไปนี้

ในปี 2545 - 2546 บริษัทได้รับรางวัล “Disclosure Award”
ซึ่งเป็นบริษัทจดทะเบียนที่มีการเปิดเผยข้อมูลดีเด่นเป็นเวลา 2 ปีซ้อน
จากสำนักงานคณะกรรมการกำกับหลักทรัพย์และตลาดหลักทรัพย์ (กลต.)
การคัดเลือกนี้จัดทำขึ้นโดยสำนักงานคณะกรรมการกำกับหลักทรัพย์และตลาดหลักทรัพย์ (กลต.)
ร่วมกับสมาคมบริษัทจดทะเบียน
ผลที่ได้รับดังกล่าวนับเป็นสิ่งสะท้อนให้เห็นถึงความสำเร็จอันเนื่องมาจากความมุ่งมั่นและความพยายามของบริษัทในการดำเนินงานภายใต้การกำกับดูแลที่ดีมาตลอดและอย่างต่อเนื่องนั่นเอง

ในปี 2546 บริษัทได้รับรางวัล “Best Management Award” จากกรมการประกันภัย
กระทรวงพาณิชย์ (ปัจจุบันเปลี่ยนเป็น
สำนักงานคณะกรรมการกำกับและส่งเสริมการประกอบธุรกิจประกันภัย (คปภ.))
บริษัทได้รับรางวัลอันดับหนึ่งในสามในฐานะบริษัทประกันวินาศภัยที่มีการบริหารงานดีเด่นบริหารอย่างมีประสิทธิภาพ
เป็นเวลาต่อเนื่อง 4 ปี

ในปี 2550 บริษัทได้รับรางวัลในฐานะบริษัทประกันวินาศภัยที่มีการบริหารงานดีเด่นเป็นอันดับสาม
ของผลประกอบการปี 2549 จากกรมการประกันภัย
โดยพิจารณาจากการที่บริษัทมีการบริหารจัดการอย่างมีประสิทธิภาพ มีฐานะการเงินที่มั่นคง
และมีศักยภาพในการให้บริการรวมทั้งการดำเนินธุรกิจอย่างมีความรับผิดชอบต่อสังคมอีกด้วย

ในปี 2552 บริษัทได้รับการคัดเลือกให้เป็นบริษัทประกันวินาศภัยที่มีการบริหารงานดีเด่นอันดับหนึ่ง
ติดต่อกัน 2 ปีซ้อน(สำหรับการประกอบการปี 2550 และ 2551)
จากสำนักงานคณะกรรมการกำกับและส่งเสริมธุรกิจประกันภัย (คปภ.)
นับเป็นรางวัลแห่งความภาคภูมิใจที่แสดงให้เห็นว่าบริษัทสามารถรักษามาตรฐานในการบริหารงาน
มีความมั่นคงทางการเงิน และปฏิบัติตามกฎหมายได้อย่างดีเยี่ยม
และในปีเดียวกันบริษัทได้รับรางวัลบริษัทประกันวินาศภัยที่มีผลิตภัณฑ์นวัตกรรมที่ดีที่สุด (Best
Product Innovation) ประจำปี 2551 จาก ฯพณฯ. เอกอัครราชทูต Belgian Ambassador
Veestraeten จัดโดยหอการค้าเนเธอร์แลนด์-ไทย เมื่อวันที่ 1 ตุลาคม 2552

ในปี 2553 บริษัทได้รับรางวัลในฐานะบริษัทประกันวินาศภัยที่มีการบริหารงานดีเด่นประจำปี 2552
เป็นอันดับสาม จากสำนักงานคณะกรรมการกำกับและส่งเสริมธุรกิจประกันภัย (คปภ.)
นอกจากนี้ในปีเดียวกันบริษัทก็ยังได้รับรางวัล
“ประกาศเกียรติคุณประเภทนวัตกรรมด้านการพัฒนาสินค้า” จากการประกวด Financial
Insights Innovation Awards (FIIA) ประจำปี พ.ศ. 2553 ซึ่งจัดขึ้นโดย IDC
ที่ประเทศสิงคโปร์ เมื่อวันที่ 25-26 กุมภาพันธ์ 2553

ในปี 2554 บริษัทได้รับรางวัลในฐานะบริษัทประกันวินาศภัยที่มีการบริหารงานดีเด่นประจำปี 2553
เป็นอันดับสาม จากสำนักงานคณะกรรมการกำกับและส่งเสริมธุรกิจประกันภัย (คปภ.)

การเปลี่ยนแปลงในระหว่างปี 2554

จากการที่บริษัทได้รับโอนหุ้นของบริษัท บีที ประกันภัย จำกัด และได้จ่ายชำระเงินค่าหุ้นแล้ว
ส่งผลให้บริษัท บีที ประกันภัย จำกัด เป็นบริษัทย่อยของบริษัทเมื่อวันที่ 4 พฤศจิกายน 2553

เมื่อวันที่ 1 กันยายน 2554
บริษัทและบริษัทย่อยได้ตกลงทำสัญญาโอนกิจการซึ่งเป็นการโอนกรมธรรม์ทั้งหมดรวมถึงทรัพย์สินและหนี้สินที่เกี่ยวข้องกับการดำเนินธุรกิจประกันวินาศภัยของบริษัทให้แก่บริษัทย่อย
โดยความรับผิดชอบ
และภาระผูกพันตามสัญญากรมธรรมประกันภัยที่ยังมีผลใช้บังคับอยู่ในปัจจุบันที่ทำระหว่างบริษัทและผู้ถือกรมธรรม์หรือคู่สัญญาต่าง
ๆ จะรับผิดโดยบริษัทย่อย

เมื่อวันที่ 1 ตุลาคม 2554 บริษัทได้ทำการโอนธุรกิจประกันภัยให้แก่บริษัทย่อย
โดยบริษัทได้คืนใบอนุญาตประกอบธุรกิจประกันภัยให้แก่สำนักงานคณะกรรมการกำกับและส่งเสริมการประกอบธุรกิจประกันภัย
โดยที่ดำเนินธุรกิจหลักเฉพาะการลงทุนโดยถือหุ้นในบริษัทอื่นตามที่กำหนดไว้ในแผนการควบรวมธุรกิจ
โดยมีผลนับจากวันที่ 20 ธันวาคม 2554 เป็นต้นไป

การประกอบธุรกิจของบริษัทย่อย

บริษัท ศรีอยุธยา เจนเนอรัล ประกันภัย จำกัด (มหาชน) (เดิมชื่อ บริษัท บีที ประกันภัย จำกัด)
(“บริษัทย่อย”)

เป็นนิติบุคคลที่จัดตั้งขึ้นในประเทศไทย เมื่อวันที่ 21 กันยายน 2525 โดยมีธุรกิจหลัก คือ
ประกันวินาศภัย และได้รับ

ใบอนุญาตประกอบธุรกิจประกันวินาศภัยทุกประเภท เมื่อวันที่ 24 กันยายน 2525
โดยมีสถานประกอบการจดทะเบียนอยู่ที่อาคารซีไอเอ็มบี ไทย ชั้น 16 เลขที่ 44 ซอยหลังสวน
ถนนเพลินจิต แขวงลุมพินี เขตปทุมวัน กรุงเทพมหานคร ต่อมาเมื่อวันที่ 7 มีนาคม 2554
บริษัทย่อยได้จดทะเบียนย้ายสถานประกอบการกับกระทรวงพาณิชย์
จากเดิมเป็นอาคารเพลินจิตทาวเวอร์ ชั้น 18 เลขที่ 898 ถนนเพลินจิต แขวงลุมพินี เขตปทุมวัน
กรุงเทพมหานคร

เมื่อวันที่ 31 มกราคม 2554 บริษัทย่อยได้จดทะเบียนเปลี่ยนแปลงชื่อบริษัทจาก “บริษัท บีที
ประกันภัย จำกัด” เป็น “บริษัท ศรีอยุธยา เจนเนอรัล ประกันภัย จำกัด”
กับกรมพัฒนาธุรกิจการค้า และได้จดทะเบียนเพิ่มทุนจาก 300 ล้านบาท เป็น 1,200 ล้านบาท
โดยบริษัทได้จ่ายค่าหุ้นเพิ่มทุนในบริษัทย่อยเป็นจำนวน 900 ล้านบาทแล้ว

เมื่อวันที่ 3 ตุลาคม 2554 บริษัทย่อยได้ดำเนินการจดทะเบียนแปรสภาพเป็นบริษัท มหาชน จำกัด
กับกรมพัฒนาธุรกิจการค้า โดยได้รับอนุมัติการแปรสภาพจากบริษัท จำกัด เป็น บริษัท มหาชน จำกัด
จากสำนักงานคณะกรรมการกำกับและส่งเสริมการประกอบธุรกิจประกันภัยแล้ว

(2) โครงสร้างรายได้ของบริษัทและบริษัทย่อย

โครงสร้างรายได้หลักของบริษัทแบ่งได้เป็นสองส่วน คือ
รายได้จากการรับประกันภัยและรายได้จากการลงทุน โดยมีรายละเอียดในงวดสำหรับปีสิ้นสุดวันที่
31 ธันวาคม 2554, 2553 และ 2552 ดังนี้

(หน่วย : บาท)

+----------------------+---------+----+---------+----+--------+----+
|                      | 2554*   |    | 2553*   |    | 2552** |    |
+----------------------+---------+----+---------+----+--------+----+
|                      | จ       | %  | จ       | %  | จำ     | %  |
|                      | ำนวนเงิน |    | ำนวนเงิน |    | นวนเงิน |    |
+----------------------+---------+----+---------+----+--------+----+
| ราย                  |         |    |         |    |        |    |
| ได้จากการรับประกันภัย*** |         |    |         |    |        |    |
+----------------------+---------+----+---------+----+--------+----+
|  อัคคีภัย               | 431,    | 22 | 379,    | 26 | 308,4  | 30 |
|                      | 948,963 | .9 | 202,588 | .2 | 40,278 | .4 |
+----------------------+---------+----+---------+----+--------+----+
| ภัยทางทะเลและขนส่ง     | 148,    | 7  | 124,    | 8  | 43,0   | 4  |
|                      | 675,232 | .9 | 805,982 | .6 | 18,617 | .2 |
|                      |         | 4. |         | 4. |        |    |
+----------------------+---------+----+---------+----+--------+----+
| ภัยเบ็ดเตล็ด            | 534,    | 28 | 343,    | 23 | 160,8  | 15 |
|                      | 891,524 | .4 | 711,393 | .7 | 64,172 | .9 |
+----------------------+---------+----+---------+----+--------+----+
| ภัยรถยนต์              | 767,    | 40 | 600,    | 41 | 502,5  | 49 |
|                      | 856,966 | .8 | 249,796 | .5 | 07,012 | .5 |
+----------------------+---------+----+---------+----+--------+----+
| รวม                  | 1,883,  | 1  | 1,447,  | 1  | 1      | 1  |
|                      | 372,715 | 00 | 969,759 | 00 | ,014,8 | 00 |
|                      |         | .0 |         | .0 | 30,079 | .0 |
+----------------------+---------+----+---------+----+--------+----+

(หน่วย : บาท)

+----------------------+---------+----+---------+----+--------+----+
|                      | 2554*   |    | 2553*   |    | 2552** |    |
+----------------------+---------+----+---------+----+--------+----+
|                      | จ       | %  | จ       | %  | จำ     | %  |
|                      | ำนวนเงิน |    | ำนวนเงิน |    | นวนเงิน |    |
+----------------------+---------+----+---------+----+--------+----+
| เบี้ยป                 |         |    |         |    |        |    |
| ระกันภัยที่ถือเป็นรายได้สุทธิ |         |    |         |    |        |    |
+----------------------+---------+----+---------+----+--------+----+
|  อัคคีภัย               | 386,    | 23 | 339,    | 27 | 308,4  | 30 |
|                      | 345,575 | .2 | 930,727 | .0 | 40,278 | .4 |
+----------------------+---------+----+---------+----+--------+----+
| ภัยทางทะเลและขนส่ง     | 74,     | 4  | 61,     | 4  | 43,0   | 4  |
|                      | 838,185 | .5 | 538,936 | .9 | 18,617 | .2 |
|                      |         |    |         | 4. |        |    |
+----------------------+---------+----+---------+----+--------+----+
| ภัยเบ็ดเตล็ด            | 441,    | 26 | 268,    | 21 | 160,8  | 15 |
|                      | 529,152 | .6 | 221,740 | .3 | 64,172 | .9 |
+----------------------+---------+----+---------+----+--------+----+
| ภัยรถยนต์              | 758,    | 45 | 590,    | 46 | 502,5  | 49 |
|                      | 748,126 | .7 | 000,063 | .8 | 07,012 | .5 |
+----------------------+---------+----+---------+----+--------+----+
| รวม                  | 1,661,  | 1  | 1,259,  | 1  | 1      | 1  |
|                      | 461,038 | 00 | 691,466 | 00 | ,014,8 | 00 |
|                      |         | .0 |         | .0 | 30,079 | .0 |
+----------------------+---------+----+---------+----+--------+----+

* เป็นตัวเลขของงบการเงินรวม

** เป็นตัวเลขงบการเงินเฉพาะกิจการ

*** ปี 2554 และ 2553
ได้มีการจัดรูปแบบใหม่โดยรายได้จากการรับประกันภัยประกอบด้วยเบี้ยประกันภัยที่ถือเป็นรายได้สุทธิและรายได้ค่าจ้างและค่าบำเหน็จ

(หน่วย : บาท)

+----------------------+---------+----+---------+----+--------+----+
|                      | 2554    |    | 2553    |    | 2552   |    |
+----------------------+---------+----+---------+----+--------+----+
|                      | จ       | %  | จ       | %  | จำ     | %  |
|                      | ำนวนเงิน |    | ำนวนเงิน |    | นวนเงิน |    |
+----------------------+---------+----+---------+----+--------+----+
| 1.                   | 1,883,  | 84 | 1,447,  | 81 | 1      | 81 |
| รายได้จากการรับประกันภัย | 372,715 | .1 | 969,759 | .8 | ,014,8 | .0 |
|                      |         |    |         |    | 30,079 |    |
+----------------------+---------+----+---------+----+--------+----+
| 2. รายได้จากการลงทุน   | 332,    | 14 | 313,    | 17 | 235,2  | 18 |
|                      | 575,070 | .9 | 058,858 | .7 | 81,574 | .8 |
+----------------------+---------+----+---------+----+--------+----+
| 3. รายได้อื่น           | 22,     | 1  | 9,      | 1  | 2,7    | 0  |
|                      | 602,565 | .0 | 063,831 | .5 | 35,390 | .2 |
+----------------------+---------+----+---------+----+--------+----+
| รวมรายได้ทั้งหมด        | 2,238,  | 1  | 1,770,  | 1  | 1      | 1  |
|                      | 550,350 | 00 | 092,448 | 00 | ,252,8 | 00 |
|                      |         | .0 |         | .0 | 47,043 | .0 |
+----------------------+---------+----+---------+----+--------+----+

หมายเหตุ บริษัทแสดงข้อมูลเกี่ยวกับนโยบายเงินลงทุนในหัวข้อ 5
เรื่องทรัพย์สินที่ใช้ในการประกอบธุรกิจ

สัดส่วนโครงสร้างรายได้ของบริษัทในปี 2554 ได้มีการเปลี่ยนแปลงจากปี 2553
โดยมีสัดส่วนของรายได้จากการรับประกันภัยของปี 2554 เพิ่มขึ้นจากอัตราร้อยละ 81.8 ในปี
2553 เป็นอัตราร้อยละ 84.1
ซึ่งเป็นผลมาจากการที่บริษัทยังคงมีนโยบายที่จะขยายงานรับประกันภัยในส่วนภูมิภาคให้มากขึ้นในปี
2554 อีกทั้งโครงการ Bancassurance ซึ่งทางธนาคารกรุงศรีอยุธยา จำกัด(มหาชน)
และธนาคารซีไอเอ็มบี ไทย จำกัด(มหาชน) ทำหน้าที่เป็นนายหน้าหาประกันให้กับบริษัท
ก็เป็นอีกช่องทางการจำหน่ายที่บริษัทให้การสนับสนุนอยู่เพื่อเพิ่มรายได้จากการรับประกันภัย

สัดส่วนรายได้จากการลงทุนของปี 2554 ลดลงจากอัตราร้อยละ 17.7 ในปี 2553
เป็นอัตราร้อยละ 14.9 นอกจากนี้สัดส่วนรายได้อื่นของปี 2554 ก็ลดลงเช่นกันจากอัตราร้อยละ
1.5 ในปี 2553 เป็นอัตราร้อยละ 1.0 เนื่องจากรายได้รวมทั้งหมดของปี 2554 ที่เพิ่มขึ้นจากปี
2553 จำนวน 468.46 ล้านบาท หรือคิดเป็นอัตราร้อยละ 26.47
เป็นรายได้จากการรับประกันภัยที่เพิ่มขึ้นจำนวน 435.40 ล้านบาทหรือคิดเป็นอัตราร้อยละ 30.07

(3) เป้าหมายการดำเนินธุรกิจ

เป้าหมายการดำเนินธุรกิจของบริษัทประกอบด้วย การรักษาความสามารถในการทำกำไรให้สูงที่สุด
โดยเน้นการเจริญเติบโตของเบี้ยประกันภัยรับ มุ่งบริหารสินทรัพย์ลงทุนให้มีผลตอบแทนที่สูง
เน้นประสิทธิภาพในการดำเนินงานและควบคุมค่าใช้จ่ายในการดำเนินงาน

จากเป้าหมายการดำเนินธุรกิจของบริษัทที่กำหนดไว้ การดำเนินงานของบริษัทและบริษัทย่อยในปี
2554 มีเบี้ยประกันภัยรับจำนวน 2,418.59 ล้านบาท เพิ่มขึ้นจากปี 2553 ซึ่งมีจำนวน 2,095.10
ล้านบาท เพิ่มขึ้นในอัตราร้อยละ 15.44
แต่เนื่องมาจากสถานการณ์มหาอุทกภัยที่เกิดขึ้นในประเทศไทยในช่วงไตรมาสที่ 4 ของปี 2554
ทำให้ในงบการเงินรวมของบริษัทมีผลขาดทุนจากการรับประกันภัย จำนวน 862.07 ล้านบาท
โดยค่าสินไหมทดแทนจากการดำเนินงานปกติ เพิ่มขึ้นจำนวน 168.74 ล้านบาท
หรือคิดเป็นอัตราร้อยละ 26.70 ค่าสินไหมทดแทนจากสถานการณ์มหาอุทกภัยที่เกิดขึ้นในประเทศไทย
มีจำนวน 1,030.39 ล้านบาท
สำหรับอัตราส่วนค่าสินไหมทดแทนจากการดำเนินงานปกติซึ่งไม่นับรวมค่าสินไหมทดแทนจากสถานการณ์มหาอุทกภัยเท่ากับ
48.20 ลดลงจากงวดเดียวกันของปีก่อนซึ่งมีอัตราร้อยละ 50.17
นอกจากนี้ค่าจ้างและบำเหน็จของปี 2554 เพิ่มขึ้นจากปี 2553 จำนวน 27.26 ล้านบาท
หรือคิดเป็นอัตราร้อยละ 8.17 ค่าใช้จ่ายในการรับประกันภัยอื่นเพิ่มขึ้นจากปีก่อนจำนวน 58.09
ล้านบาทหรือคิดเป็นอัตราร้อยละ 27.42 เนื่องจากปริมาณธุรกิจที่เพิ่มมากขึ้นจากปีก่อน

ในด้านการลงทุนบริษัทและบริษัทย่อยมีรายได้จากการลงทุนสุทธิในปี 2554 เพิ่มขึ้นจากปีก่อนจำนวน
8.62 ล้านบาทหรือคิดเป็นอัตราร้อยละ 3.81 ซึ่งเป็นผลมาจากปี 2554
บริษัทได้รับเงินปันผลจากการลงทุนในหุ้นและกองทุนรวมเพิ่มขึ้นจำนวน 7.39
ล้านบาทหรือคิดเป็นอัตราร้อยละ 5.40 กำไรจากการลงทุนในหลักทรัพย์ของปี 2554
เพิ่มขึ้นจากปีก่อนจำนวน 12.05 ล้านบาทหรือคิดเป็นอัตราร้อยละ 14.03
จะเห็นได้ว่าธุรกิจลงทุนต้องเผชิญกับปัจจัยเสี่ยงต่างๆในหลายๆด้านโดยเฉพาะปัจจัยจากต่างประเทศทั้งจากเศรษฐกิจของประเทศสหรัฐอเมริกาและกลุ่มประเทศในยุโรปซึ่งอาจเกิดจากภาวะถดถอยซ้ำซ้อนและมีแนวโน้มอาจเกิดการผิดนัดชำระหนี้จากปัญหาหนี้สินของกลุ่มประเทศในยุโรป
ซึ่งปัจจัยเหล่านี้ได้ส่งผลให้ภาวะการลงทุนในตลาดทุนมีความผันผวนสูง โดยดัชนีตลาดหลักทรัพย์ฯ ณ
สิ้นปี 2554 ปิดที่ระดับ 1025.32 ในขณะที่เมื่อสิ้นปี 2553 ดัชนีปิดที่ระดับ 1032.76
ทั้งนี้จากความเชื่อมั่นว่าเศรษฐกิจไทยมีแนวโน้มขยายตัวดีอย่างต่อเนื่อง
โดยได้ปัจจัยหนุนหลักจากสภาพคล่องในระบบการเงินทั่วโลกที่มีอยู่ในระดับสูง
หลังจากที่รัฐบาลในประเทศต่างๆอัดฉีดเงินเพื่อแก้ไขปัญหาเศรษฐกิจ
และการดำเนินนโยบายดอกเบี้ยต่ำของรัฐบาลทั่วโลก ทำให้เม็ดเงินไหลเข้าสู่สินทรัพย์เสี่ยง
กอปรกับปัจจัยทางการเมืองที่คลี่คลายลงและรัฐบาลได้ออกมาตรการเพื่อกระตุ้นภาวะเศรษฐกิจ
อย่างไรก็ตามบริษัทก็ได้พยายามอย่างเต็มที่เพื่อที่จะนำมาซึ่งผลตอบแทนที่เหมาะสมกับแต่ละสถานการณ์ในความเสี่ยงที่ยอมรับได้และได้คำนึงถึงความมั่นคงของการลงทุนเป็นสำคัญโดยได้ทำการลงทุนด้วยความระมัดระวังและรอบคอบ
เพื่อผลประโยชน์สูงสุดของผู้ถือหุ้น

4. การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์หรือบริการ

บริษัทและบริษัทย่อย ประกอบธุรกิจรับประกันวินาศภัยทุกประเภท แบ่งออกได้ดังนี้

1. การประกันอัคคีภัย ครอบคลุมถึงการรับประกันภัยสิ่งปลูกสร้าง อาคาร ที่อยู่อาศัย อาคารพาณิชย์
โรงงานอุตสาหกรรม ทรัพย์สินในอาคาร สต๊อกสินค้า
ตลอดจนเครื่องจักรและวัตถุดิบในโรงงานอุตสาหกรรม โดยมีเขตพื้นที่รับประกันภัยทั่วราชอาณาจักร

2. การประกันภัยทางทะเลและขนส่ง
ครอบคลุมถึงการรับประกันภัยขนส่งสินค้าระหว่างประเทศและภายในประเทศ
โดยทางเรือเดินทะเลชายฝั่งในแม่น้ำลำคลอง การขนส่งทางบกโดยรถยนต์ รถไฟ
ตลอดจนการขนส่งสินค้าทางเครื่องบิน และไปรษณีย์พัสดุภัณฑ์ และรวมถึงการประกันภัยตัวเรือด้วย

3. การประกันภัยเบ็ดเตล็ด ครอบคลุมการประกันภัยประเภทต่างๆ ได้แก่
การประกันอุบัติเหตุส่วนบุคคลและกลุ่ม การประกันภัยอุบัติเหตุระหว่างเดินทาง
การประกันภัยสำหรับเงิน การประกันภัยโจรกรรม การประกันภัยเครื่องจักรการประกันภัยการติดตั้ง
การประกันภัยการก่อสร้าง การประกันภัยเงินทดแทนแรงงาน
การประกันเครื่องอุปกรณ์อิเล็กทรอนิกส์คอมพิวเตอร์ การประกันภัยความรับผิดชอบต่อบุคคลภายนอก
การประกันความเสี่ยงภัยทุกชนิด การประกันบัตรเครดิต การประกันภัยกระจก
การประกันภัยเครื่องมือเครื่องจักรของผู้รับเหมา และการประกันสิทธิการเช่า